# Il-Ġurnal Uffiċjali C 167A/2019

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 167A |
| | |
| Edizzjoni bil-Malti | Informazzjoni u Avviżi | Volum 6216 ta' Mejju 2019 |

ISSN 1977-0987

Il-Ġurnal Uffiċjali

tal-Unjoni Ewropea

C 167A

Edizzjoni bil-Malti

Informazzjoni u Avviżi

Volum 6216 ta' Mejju 2019

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Bank Ċentrali Ewropew |
| 2019/C 167 A/01 | Sejħa għal espressjonijiet ta’ interess għal esperti esterni biex jinħatru bħala membru tal-Bord Amministrattiv ta’ Rieżami tal-Bank Ċentrali Ewropew (Frankfurt am Main, il-Ġermanja) | 1 |

Werrej

Paġna

V   Avviżi

PROĊEDURI AMMINISTRATTIVI

Il-Bank Ċentrali Ewropew

2019/C 167 A/01

Sejħa għal espressjonijiet ta’ interess għal esperti esterni biex jinħatru bħala membru tal-Bord Amministrattiv ta’ Rieżami tal-Bank Ċentrali Ewropew (Frankfurt am Main, il-Ġermanja)

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Bank Ċentrali Ewropew

| 16.5.2019 | MT | Il-Ġurnal Uffiċjali tal-Unjoni Ewropea | CA 167/1 |
| --- | --- | --- | --- |

16.5.2019

MT

Il-Ġurnal Uffiċjali tal-Unjoni Ewropea

CA 167/1

---

Sejħa għal espressjonijiet ta’ interess għal esperti esterni biex jinħatru bħala membru tal-Bord Amministrattiv ta’ Rieżami tal-Bank Ċentrali Ewropew (Frankfurt am Main, il-Ġermanja)

(2019/C 167 A/01)

1.   Introduzzjoni

Ir-Regolament tal-Kunsill (UE) Nru 1024/2013 (1) jistabbilixxi l-Mekkaniżmu Superviżorju Uniku (MSU) fuq il-bażi tal-Artikolu 127(6) tat-Trattat dwar il-Funzjonament tal-Unjoni Ewropea. L-MSU huwa kompost mill-Bank Ċentrali Ewropew (BĊE) u l-awtoritajiet nazzjonali kompetenti tal-Istati Membri li l-munita tagħhom hija l-euro, bil-possibbiltà li tiġi stabbilita kooperazzjoni mill-qrib mal-awtoritajiet kompetenti ta’ Stati Membri li l-munita tagħhom mhijiex l-euro. Il-BĊE huwa responsabbli għall-funzjonament ġenerali tal-MSU.

Skont l-Artikolu 24(1) tar-Regolament (UE) Nru 1024/2013, il-BĊE waqqaf Bord Amministrattiv ta’ Rieżami (il-“Bord Amministrattiv”) għall-finijiet li jwettaq rieżami amministrattiv intern tad-deċiżjonijiet meħuda mill-BĊE fl-eżerċitar tas-setgħat mogħtija lilu permezz tar-Regolament (UE) Nru 1024/2013 wara talba għal rieżami. Bħalissa hemm post vakanti għal membru tal-Bord Amministrattiv.

Il-BĊE b’hekk qed jorganizza din is-sejħa għal espressjonijiet ta’ interess biex jinħatar membru tal-Bord Amministrattiv skont l-Artikolu 4 tad-Deċiżjoni BĊE/2014/16 tal-Bank Ċentrali Ewropew (2).

2.   Il-BĊE u l-Bord Amministrattiv ta’ Rieżami tiegħu

Il-Bord Amministrattiv huwa parti integrali mill-MSU. Kull persuna fiżika jew ġuridika tista’ fil-każijiet imsemmija fl-Artikolu 24(1) tar-Regolament (UE) Nru 1024/2013 titlob rieżami ta’ deċiżjoni tal-BĊE meħuda taħt dak ir-Regolament u indirizzata lil dik il-persuna, jew li tikkonċerna direttament u individwalment lil dik il-persuna, minbarra deċiżjonijiet tal-Kunsill Governattiv tal-BĊE meħuda taħt l-Artikolu 24(7) ta’ dak ir-Regolament.

3.   Kompożizzjoni tal-Bord Amministrattiv

Skont l-Artikolu 24(2) tar-Regolament (UE) Nru 1024/2013, il-Bord Amministrattiv huwa kompost minn ħames individwi u żewġ supplenti ta’ reputazzjoni tajba. Għandu biżżejjed riżorsi u kompetenza biex jivvaluta l-eżerċizzju tas-setgħat tal-BĊE skont ir-Regolament (UE) Nru 1024/2013. Il-Membri tal-Bord Amministrattiv u ż-żewġ supplenti jinħatru mill-BĊE għal terminu ta’ ħames snin, li jista’ jiġi estiż darba, u jaġixxu indipendentement u fl-interess pubbliku.

Iż-żewġ supplenti għandhom jissostitwixxu temporanjament lill-membri tal-Bord Amministrattiv f’każ ta’ inkapaċità temporanja, mewt, riżenja jew tneħħija mill-kariga ta’ xi membru, jew jekk fil-kuntest ta’ talba għal rieżami, ikun hemm raġunijiet iġġustifikati għal tħassib serju dwar l-eżistenza ta’ kunflitt ta’ interess, eż. meta membru tal-Bord Amministrattiv ikollu interess privat jew personali li jista’ jinfluwenza, jew jidher li jinfluwenza, it-twettiq imparzjali u oġġettiv tad-dmirijiet tiegħu.

Il-membri tal-Bord Amministrattiv u s-supplenti tagħhom huma nnominati mill-Bord Eżekuttiv, wara konsultazzjoni tal-Bord Superviżorju, u maħtura mill-Kunsill Governattiv tal-BĊE. Il-Kunsill Governattiv stabbilixxa wkoll it-termini u l-kundizzjonijiet għall-ħatra tal-membri u s-supplenti tal-Bord Amministrattiv.

4.   Kwalifiki u esperjenza tal-membri u s-supplenti tal-Bord Amministrattiv

B’mod konformi mal-Artikolu 24(2) tar-Regolament (UE) Nru 1024/2013, il-membri u s-supplenti tal-Bord Amministrattiv jintgħażlu fuq il-bażi tar-reputazzjoni tajba tagħhom u rekord ippruvat ta’ għarfien u esperjenza professjonali rilevanti, inkluża esperjenza superviżorja, sa livell għoli biżżejjed fl-oqsma tas-servizzi bankarji u servizzi finanzjarji oħrajn. Il-persunal attwali tal-BĊE, kif ukoll persunal attwali ta’ awtoritajiet kompetenti jew istituzzjonijiet, korpi, uffiċċji u aġenziji oħrajn, kemm nazzjonali kif ukoll tal-Unjoni, li huma involuti fit-twettiq ta’ kompiti mogħtija lill-BĊE permezz tar-Regolament (UE) Nru 1024/2013, huma esklużi mill-għażla. Il-membri tal-Bord Amministrattiv u s-supplenti ma għandhomx ikunu involuti f’xi kariga oħra fis-settur bankarju jew finanzjarju li tista’ tpoġġihom f’kunflitt ta’ interessi u tillimita l-kapaċità tagħhom li jirrevedu deċiżjonijiet. Huma ma għandhomx jagħmlu attivitajiet li jistgħu joħolqu, fil-fehma ta’ osservaturi terzi, id-dehra ta’ kunflitt ta’ interess istituzzjonali. Dan jinkludi sħubija tal-korpi esterni konsultattivi jew ta’ rieżami amministrattiv ta’ istituzzjonijiet, korpi, uffiċċji u aġenziji oħra tal-Unjoni. Huma għandhom ikunu disponibbli fi żmien qasir biex jisimgħu talbiet għal rieżami kontra deċiżjonijiet tal-BĊE.

Il-ħatra tal-membru tal-Bord Amministrattiv għandha ssir sabiex jiġi żgurat, kemm jista’ jkun, bilanċ xieraq ġeografiku u bejn is-sessi fl-Istati Membri kollha.

L-applikazzjonijiet ser ikunu soġġetti għal evalwazzjoni komparattiva mwettqa mill-BĊE. B’mod partikolari, ser jitqiesu dawn il-kriterji:

(a)
     
  Kriterji ta’ għażla

Il-kandidati għandhom jkollhom dawn il-ħiliet u kompetenzi kollha:

| — | għandhom ikunu jafu u jifhmu tajjeb ħafna l-leġiżlazzjoni tal-Unjoni fil-qasam tas-servizzi bankarji u servizzi finanzjarji oħrajn, |
| --- | --- |

—

għandhom ikunu jafu u jifhmu tajjeb ħafna l-leġiżlazzjoni tal-Unjoni fil-qasam tas-servizzi bankarji u servizzi finanzjarji oħrajn,

| — | għandhom ikunu jafu u jifhmu tajjeb ħafna kif jaħdem is-settur bankarju, |
| --- | --- |

—

għandhom ikunu jafu u jifhmu tajjeb ħafna kif jaħdem is-settur bankarju,

| — | għandhom ikunu jafu u jifhmu tajjeb ħafna l-proċeduri superviżorji u l-prattika ġudizzjarja fil-kuntest ta’ proċeduri ta’ appell superviżorji. |
| --- | --- |

—

għandhom ikunu jafu u jifhmu tajjeb ħafna l-proċeduri superviżorji u l-prattika ġudizzjarja fil-kuntest ta’ proċeduri ta’ appell superviżorji.

Barra minn hekk, huwa vantaġġ distint għall-kandidati li jkollhom dawn il-kapaċitajiet u kompetenzi:

| — | esperjenza superviżorja fis-settur bankarju jew esperjenza ta’ xogħol legali relatat mas-superviżjoni, |
| --- | --- |

—

esperjenza superviżorja fis-settur bankarju jew esperjenza ta’ xogħol legali relatat mas-superviżjoni,

| — | ikunu jifhmu sew l-istituzzjonijiet tal-Unjoni u l-proċessi għat-teħid tad-deċiżjonijiet fl-Unjoni, kif ukoll proċessi oħra Ewropej u internazzjonali ta’ rilevanza għall-attivitajiet tal-BĊE, u l-MSU b’mod partikolari; |
| --- | --- |

—

ikunu jifhmu sew l-istituzzjonijiet tal-Unjoni u l-proċessi għat-teħid tad-deċiżjonijiet fl-Unjoni, kif ukoll proċessi oħra Ewropej u internazzjonali ta’ rilevanza għall-attivitajiet tal-BĊE, u l-MSU b’mod partikolari;

| — | ikunu jifhmu sew il-kompiti u l-funzjonament tal-BĊE, u l-MSU b’mod partikolari. |
| --- | --- |

—

ikunu jifhmu sew il-kompiti u l-funzjonament tal-BĊE, u l-MSU b’mod partikolari.

(b)
     
  Kriterji ta' eliġibbiltà

Il-kandidati għandhom jissodisfaw il-kriterji kollha ta’ eliġibbiltà li ġejjin (li għandhom ikunu sodisfatti sad-data tal-għeluq tal-applikazzjonijiet). Huma għandhom:

| — | ikollhom in-nazzjonalità ta’ Stat Membru tal-Unjoni, u jkunu intitolati għad-drittijiet sħaħ tagħhom bħala ċittadin, |
| --- | --- |

—

ikollhom in-nazzjonalità ta’ Stat Membru tal-Unjoni, u jkunu intitolati għad-drittijiet sħaħ tagħhom bħala ċittadin,

| — | ikollhom ħakma avvanzata tal-Ingliż b’evidenza ta’ abbiltà fl-abbozzar u ta’ ħiliet fil-preżentazzjoni, |
| --- | --- |

—

ikollhom ħakma avvanzata tal-Ingliż b’evidenza ta’ abbiltà fl-abbozzar u ta’ ħiliet fil-preżentazzjoni,

| — | ikunu jafu sew ta’ mill-inqas lingwa uffiċjali oħra tal-Unjoni. |
| --- | --- |

—

ikunu jafu sew ta’ mill-inqas lingwa uffiċjali oħra tal-Unjoni.

Ħakma avvanzata jew tajba ta’ lingwi uffiċjali oħrajn tal-Unjoni tkun ta’ vantaġġ.

Barra minn hekk, il-kandidati m’għandhomx ikunu attwalment membri tal-Bord Superviżorju tal-BĊE, u lanqas ma jistgħu jkunu okkupaw din il-kariga għal mill-inqas sena qabel id-data tal-għeluq tal-applikazzjonijiet.

5.   Remunerazzjoni

Il-kandidat/a magħżul/a jingħata/tingħata remunerazzjoni skont il-kompiti assenjati lilu jew lilha.

6.   Ħatra

Il-proċedura tal-għażla ser issir skont ir-Regolament (UE) Nru 1024/2013 u r-Regoli Operattivi tal-Bord Amministrattiv. Il-membru tal-Bord Amministrattiv jinħatar mill-Kunsill Governattiv tal-BĊE f’kapaċità personali u b’hekk ma jistax jiddelega r-responsabbiltajiet tiegħu lil membru ieħor jew lil terza persuna.

7.   Listi ta’ riżerva

Il-Kumitat tal-Għażla jista’ jpoġġi kandidati xierqa f’lista ta’ riżerva, li minnha jistgħu jinħatru kandidati għal pożizzjonijiet simili fil-futur. Il-kandidati jiġu informati b’hekk jekk dan iseħħ. Il-lista ta’ riżerva tibqa’ valida għal ħames snin mill-ħatra tal-membru tal-Bord Amministrattiv, u tista’ tintuża biex jiġi appuntat membru jew membru supplenti f’każ li tinħoloq pożizzjoni vakanti.

8.   Indipendenza u dikjarazzjonijiet ta’ impenn u interess

Il-membru tal-Bord Amministrattiv għandu jaġixxi b’mod indipendenti u fl-interess pubbliku. Għal dak l-iskop, il-membru għandu jagħmel dikjarazzjoni pubblika tal-impenji u dikjarazzjoni pubblika tal-interessi li tindika kull interess dirett jew indirett li jista’ jitqies bħala ta’ preġudizzju għall-indipendenza tiegħu jew tagħha, jew in-nuqqas ta’ kwalunkwe interess ta’ dan it-tip. Il-membru għandu jiddikjara ukoll li ser jikkonforma mar-regoli dwar il-kunfidenzjalità.

9.   Dikjarazzjoni ta’ privatezza

Il-BĊE ser jipproċessa kull informazzjoni personali dwar il-kandidati skont ir-Regolament (UE) 2018/1725 tal-Parlament Ewropew u tal-Kunsill (3). Dan japplika, b’mod partikolari, għall-kunfidenzjalità u s-sigurtà ta’ dik id-dejta. Id-Direttur Ġenerali għas-Servizzi Legali tal-BĊE se jiġi identifikat bħala kontrollur għall-ipproċessar ta’ dejta personali relatata mal-involviment tal-BĊE fil-proċedura ta’ għażla fuq il-bażi ta’ din is-sejħa għal espressjonijiet ta’ interess. L-iskop tal-ipproċessar tad-dejta huwa li tiġi organizzata l-għażla u l-ħatra tal-membru tal-Bord Amministrattiv. Id-dejta personali kollha ser tiġi pproċessata esklussivament għal dan l-iskop.

Dawk li jirċievu d-dejta personali tal-kandidati ser ikunu l-membri tal-Kumitat tal-Għażla, il-Bord Eżekuttiv tal-BĊE u l-Bord Superviżorju tal-BĊE u l-membri tal-Kunsill Governattiv tal-BĊE.

Il-BĊE jista’ jżomm id-dejta tal-kandidati magħżula għal perijodu ta’ ħames snin mit-tmiem tat-terminu tal-kariga. Fil-każ ta’ kandidati li ma jintgħażlux, id-dejta tinżamm għal sentejn wara li titlesta l-proċedura tal-għażla. Fil-każ ta’ tilwim legali, il-perjodi ta’ żamma msemmija hawn fuq jiġu estiżi għal sentejn wara li jitlestew il-proċeduri rilevanti kollha.

Il-kandidati għandhom dritt li jaċċessaw id-dejta tagħhom u li jaġġornaw jew jikkoreġu d-dejta li tidentifikahom. Dejta li turi konformità mal-kriterji ta’ eliġibbiltà u l-kriterji tal-għażla tista’, madankollu, ma tiġix aġġornata jew ikkoreġuta wara d-data tal-għeluq ta’ din is-sejħa għal espressjonijiet ta’ interess sabiex tiġi żgurata konformità mal-prinċipji ta’ aċċess ugwali u nondiskriminazzjoni u sabiex jiġi żgurat li l-proċedura tal-għażla tkun robusta, trasparenti u ġusta għall-kandidati kollha.

Il-kandidati għandhom id-dritt li jkollhom aċċess għad-dejta ta’ evalwazzjoni tagħhom matul il-proċedura. Sabiex tiġi mħarsa l-kunfidenzjalità tad-deliberazzjonijiet u t-teħid ta’ deċiżjonijiet tal-Kumitat tal-Għażla, tal-Bord Eżekuttiv tal-BĊE u tal-Bord Superviżorju tal-BĊE u tal-Kunsill Governattiv u sabiex jiġu protetti d-drittijiet u l-libertajiet tal-kandidati l-oħra, l-aċċess tal-kandidati għandu jkun ristrett għas-sottomissjonijiet tagħhom stess u għall-partijiet tal-evalwazzjoni li jkunu relatati magħhom.

Il-kandidati huma intitolati li jirrikorru f’kull ħin għand il-Kontrollur Ewropew tal-Protezzjoni tad-Dejta.

Malli jinħatar, l-isem tal-membru tal-Bord Amministrattiv appuntat taħt din il-proċedura jiġi ppubblikat fuq is-sit elettroniku tal-BĊE.

10.   Proċedura tal-applikazzjoni

Sabiex ikunu validi, l-applikazzjonijiet għandhom jiġu ppreżentati skont il-proċeduri stipulati hawn isfel u għandhom jinkludu dan li ġej:

| — | formola ta’ applikazzjoni mimlija, disponibbli minn: http://www.ecb.europa.eu |
| --- | --- |

—

formola ta’ applikazzjoni mimlija, disponibbli minn: http://www.ecb.europa.eu

| — | Curriculum Vitae aġġornat (il-mudell ta’ CV Ewropew (rakkomandat) jista’ jitniżżel mill-istess sit elettroniku). |
| --- | --- |

—

Curriculum Vitae aġġornat (il-mudell ta’ CV Ewropew (rakkomandat) jista’ jitniżżel mill-istess sit elettroniku).

L-applikazzjonijiet għandhom jiġu ppreżentati sa mhux aktar tard minn 21-il jum tal-kalendarju wara l-pubblikazzjoni ta’ din is-sejħa għal espressjonijiet ta’ interess f’Il-Ġurnal Uffiċjali tal-Unjoni Ewropea. L-applikazzjonijiet jistgħu jiġu ppreżentati bil-posta rreġistrata jew b’servizz ta’ kurrier privat, u t-timbru tal-uffiċju tal-posta jew id-data fuq l-irċevuta maħruġa mis-servizz ta’ kurrier jikkostitwixxu prova tal-konformità mat-terminu għal preżentazzjoni fuq imsemmi. Madankollu, il-BĊE mhux se jikkonsidra applikazzjonijiet li jaslu l-BĊE wara l-iskadenza ta’ għaxart ijiem kalendarji mill-fuq imsemmi terminu. L-applikazzjonijiet jistgħu jiġu ppreżentati lil dan l-indirizz:

| European Central Bank, |
| --- |
| Director General Legal Services, |
| 60640 Frankfurt am Main, |
| Germany |

European Central Bank,

Director General Legal Services,

60640 Frankfurt am Main,

Germany

L-applikazzjoni għandha tiġi ffirmata mill-kandidat.

L-applikazzjonijiet ippreżentati wara d-data tal-għeluq imsemmija hawn fuq jew b’mezzi oħra, eż. bil-faks, ma jiġux ikkunsidrati. Applikazzjonijiet mhux ċari jew mhux kompluti ma jiġux ikkunsidrati. Sabiex jiġi ffaċilitat il-proċess tal-għażla, kull komunikazzjoni mal-kandidati dwar din is-sejħa għal espressjonijiet ta’ interess issir bl-Ingliż.

Il-kandidati għandhom iżommu lill-BĊE infurmat bil-miktub dwar kwalunkwe bidla fis-sitwazzjoni jew l-indirizz tagħhom mingħajr dewmien, sabiex l-applikazzjoni tagħhom tkun tista’ tinżamm aġġornata.

Il-kandidati kollha li japplikaw għal din is-sejħa għal espressjonijiet ta’ interess jiġu infurmati dwar l-eżitu tal-proċess ta’ għażla u ħatra.

---

(1)  Ir-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (ĠU L 287, 29.10.2013, p. 63).

(2)  Id-Deċiżjoni BĊE/2014/16 tal-Bank Ċentrali Ewropew tal-14 ta' April 2014 dwar l-istabbiliment ta' Bord Amministrattiv ta' Rieżami u r-Regoli Operattivi tiegħu (ĠU L 175, 14.06.2014, p. 47).

(3)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---